Sjö umsóknir bárust um embætti ríkislögreglustjóra sem auglýst var laus til umsóknar . Þetta kemur fram á vef Stjórnarráðsins í dag . Eftirtaldir sóttu um embættið : Arnar Ágústsson öryggisvörður Grímur Grímsson tengslafulltrúi Íslands hjá Europol Halla Bergþóra Björnsdóttir lögreglustjóri á Norðurlandi Eystra Kristín Jóhannesdóttir lögfræðingur Logi Kjartansson lögfræðingur Páll Winkel fangelsismálastjóri Sigríður Björk Guðjónsdóttir lögreglustjóri á höfuðborgarsvæðinu Haraldur Johannesen , sem hafði verið ríkislögreglustjóri í 22 ár , samdi síðla árs í fyrra um starfslok sín við dómsmálaráðherra og er kostnaður vegna þeirra starfsloka áætlaður 47,2 milljónir króna án launatengdra gjalda . Þegar þeim er bætt við er kostnaðurinn 56,7 milljónir króna . Í september síðastliðnum lýstu átta af níu lögreglustjórum landsins og formannafundur Landssambands lögreglumanna yfir vantrausti á Harald . Þeir báru viðtal sem hann fór við í Morgunblaðinu fyrr í þeim mánuði fyrir sig sem lykilástæðu þeirrar ákvörðunar . Auglýsing Í viðtalinu sagði Haraldur meðal annars að verið væri að reyna að hrekja hann úr embætti með því að dreifa vísvitandi rangfærslum og rógburði um hann . Þeir sem væru að gera það væru lögreglumenn sem teldu sig eiga harma að hefna gegn honum , meðal annars vegna þess að hann hafi gripið inn í vegna starfshátta eða framkomu þeirra eða vegna þess að þeir hafi ekki fengið stöður sem þeir sóttust eftir . Ef til starfsloka hans kæmi myndi það kalla á enn ítarlegri umfjöllun af hans hálfu um valdabaráttuna bak við tjöldin . Starf ríkislögreglustjóra var í kjölfarið auglýst laust til umsóknar og rann umsóknarfrestur út 10. janúar síðastliðinn . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .